**HUSKELISTE**

(Nytt TILLEGG til Huskelisten et tatt med på siste side i dette dokumentet)

– Sjekk brøytingen, om den bærer over jordet.

– Kjør opp til haugen (men ikke lenger), og last av bagasjen.

– Sjekk om snuplassen ved haugen er brøytet og vil bære bilen. Hvis ikke, rygg ned igjen til Vasstrondvegen og garasjen. (Hvis sørpe, setter man seg lett fast på snuplassen.)

– Parker hele tiden nede ved garasjen (det er der vi har løyve til å parkere).

Varme:

– Status ved ankomst og avreise er og skal være: Disse 3 panelovnene på 5-7 grader (nå på kaldeste vinteren: gjerne 10-12 grader): den lange i stuen; den under vinduet på kjøkkenet; den på toalettet. – I tillegg står panelovnen i tankrommet i kjelleren konstant på 20 gr om vinteren. Denne skal ikke røres.

– Ved ankomst har hytta en temp. på ca 5-7 grader (kanskje 10-12 grader). For å få den opp mot 20 gr og holde den der, justeres de 3 panelovnene opp til 20 gr (den lange i stuen, den under vinduet på kjøkkenet, den på toalettet). Husk å justere disse ned til 5-7 gr (10-12 gr) før avreise.

– Ved ankomst skrus også panelovnen i bislaget på og settes på 20 gr. Husk å slå denne av ved avreise. (Bislaget er rommet like innefor inngangsdøren, der skohyllene og sikringsskapene er.)

– Ved ankomst slås også panelovnen på soverommet på til ønsket temperatur. Husk å slå denne av ved avreise. (Akkurat nå har soveroms-ovnen defekt glide-hendel for temperaturinnstilling; se tillegg bakerst i denne huskelisten)

– Hvis peisen brukes, husk å åpne spjeldet med hendelen. Husk å lukke spjeldet før avreise. Spjeldet er lukket når hendelen står i denne stillingen: **—** Det er åpent i denne stillingen: **\**

– Peisved ligger i vedboden i kjelleren.

– Utbrent aske fjernes før avreise. Bruk det lille spannet ved peisen. Tøm i snøen på tomten (ikke inntil hytten), dekk til med snø. Sjekk at ingen glør ligger igjen i peisen før avreise.

Kjellernøkkel / kjellerlys:

– Kjellernøkkelen henger (i norgesflagg-farget rem) på veggen over sikringsskapene i bislaget. Ved avreise, husk å låse kjellerdøren og å henge kjellernøkkelen tilbake på plass.

– Kjellerlyset slås på ved å slå på lyset i lagerrommet mellom kjøkkenet og toalettet. (Disse går på samme strømkrets.) Husk å sjekke at kjellerlyset er avslått ved avreise.

– I kjelleren har både vanntank-rommet og dasstank-rommet egne lyslamper. Bryteren for disse er på veggen inne i de små rommene i kjelleren. Husk å slå disse av etter hvert besøk i kjelleren.

– Husk at om vinteren skal døren inn til vanntank-rommet stå ca 10 cm på gløtt. (Dette er fordi panelovnen i vasstank-rommet også skal kunne avgi noe varme til hele kjelleren, for å forhindre at temp. kommer under 0 grader der, og å unngå at vannrørene fryser og sprekker.)

Vann:

– Status ved ankomst og avreise er og skal være: Vannpumpen i brønnen er slått av. I hyttas indre system ligger ca 150 liter vann.

– Ikke bruk vann før vannpumpen er slått på.

– Vannpumpen slås på slik (3 ledd):

(**1**) I vanntank-rommet i kjelleren: Slå den øverste, rødfargede stoppekrans-hendelen opp. (Ikke rør den rødfargete stoppekranen nede ved gulvet; denne er for å tømme internsystemet for vann, og brukes kun ved eventuelle reparasjonsarbeider.)

(**2**) I vanntank-rommet i kjelleren: Skru bryteren på den lille hvit/gråfargede boksen på murveggen fra Av til På.

(**3**) I høyre sikringsskap i bislaget innenfor hoveddøren: Der finnes det kun én rødfarget sikringshendel; den er tre-faset (er den bredeste av alle hendlene, og passer til tre fingre). Slå denne fra Av-stilling til På-stilling. (Alle de andre står og skal stå i På-stilling.). Veldig viktig: Slå vannpumpen av ved avreise, ved å reversere disse tre leddene i omvendt rekkefølge. (Dette er viktig, for hvis et vannrørsbrudd skulle inntreffe, utsettes hytta kun for det interne systemets 150 liter vann, i motsetning til uavgrenset vanntilførsel dersom vannpumpen ikke er slått av.)

Internett (For TV, se det nye tillegget bakerst i dokumentet):

– Internett-boksen på veggen ved toalettdøren slås slik (3 ledd): (1) Kople til strømnettet ved å plugge inn kontakten. (2) Kople til telefonlinjen ved å sette inn den lille kontakten i veggen. (3) Trykk knappen på boksens høyre underside fra av til på. Ved avreise, husk å reversere alle disse tre leddene. (Hvis det kommer lynnedslag, finner dette gjerne veien til boksen, ødelegger boksen, og slår ut strømmen i hytta.)

– Hyttas WiFi er Telenor3185nye-5GHz og Telenor3185nye-2GHz.

– Passord for begge er: dowfcpxaxtmfs.

– Sjekk disse opplysningene også gjerne opp mot dem som er nedskrevet på papirlapp, som finnes i nøkkel-“huset” på veggen til høyre ved utgangsdøren fra hytta (ikke i bislaget, men i hyttegangen).

Lys:

– Utelys: Disse er styrte av en utendørs fotocelle. Hvert enkelt utelys betjenes fra venstre sikringsskap i bislaget. Hver utelysbryter er merket med rød tape med hvit skrift. Den med Automatikk skal stå på hele tiden. Alle de andre er avslått ved ankomst, og skal være avslått ved avreise. Vi pleier å bruke bryteren for Vindfang (lampen over ståltrappen utendørs) og bryteren for Hushjørne Nordvest (lampen på hjørnet like bortenfor inngangspartiet). Når disse bryterne er slått på, kommer lyset automatisk i skumringen, og slukkes automatisk i grålysningen.

– Husk å slå av alt lys innvendig og utvendig før avreise. Husk å slå av utelysene i sikringsskapet.

Snøskuffer:

– Vi har forskjellige redskaper i kjelleren. De beste er kanskje de to blå snøskuffene (disse står enten utvendig ved inngangsdøren, eller befinner seg i kjelleren).

I bilen:

– I bilen ligger spade i bagasjerommet.

– I bilen ligger også kjettinger (under bagasjerommets gulvdeksel).

– Trengs reimer og elastiske kryss til å feste ting i bøylene på taket, så finnes slike i sidelommene i basjerommet. (Har dere skipose, er det letteste å skyve denne inn fra bagsjerommet og frem mellom setene så langt det trengs, så slipper dere noe på taket.)

– Automatgiret: Trengs ekstra aksellerasjon, kan girhendelen settes i Sport-stilling ved et enkelt trykk bakover, og omvendt. Kjør ellers i vanlig Drive. – Trengs det i nødsituasjoner, så har bilen også krabbegir: Krabbegirene koples inn ved å slå girhendelen til høyre. Etter bruk, slå til venstre igjen.

Hvis noe ikke stemmer eller hvis dere trenger hjelp, er det bare å ringe!

Lykke til!

SE TILLEGG PÅ NESTE SIDE! (Tillegget er nytt fra februar 2021)

**TILLEGG av februar 2021**:

Parkering: Parkér ved garasjen nede ved Vasstrondvegen (etter å ha lastet av oppe ved haugen)

Bakken opp: Ikke kjør opp bakken på haugen, iallfall ikke vinterstid (veien opp bakken er på nabohyttens tomt, og det er stundom svært glatt i den bakken om vinteren – og det er ingen mur eller gjerde langs bakken, så fort å skli utfor)

Tankromdøren i kjelleren skal alltid stå på gløtt

Ved en eventuell vannlekkasje: Hvis et vannrør eller et blandebatteri ved vaskene skulle gå lekk: Slå da av vannpumpen ved å springe ned i kjelleren og stenge den røde stoppekranen, slå av til Av-stilling bryteren på murveggen, og slå av den tre-fasete røde sirkingen i høyre sikringsskap i vindfanget

Vi har nye røykvarslere; sentral betjening for avslåing av evt. alarm: dén i gangen. (Bruksansvisningen for røykvarslerne og for brannslokkingsapparatene ligger i nede i den smale bokhyllen i stuen, til høyre bak stuedøren

Vu har nye brannslokkingsapparat – to i gangen, ett på lagerrommet ved kjøkkenet, én i stuen (til høyre bak stuedøren)

Bryteren for taklampe i stuen og for LED-lysrørene på møne-bjelken: er på veggen til venstre like innenfor stuedøren/ved sofaen: denne bryteren er to-delt, éne delen slår på/av taklampen, og den andre bryterdelen slår på/av løsrørene på møne-bjelken (NB: når lysrørene er på-slått, reguleres lysstyrken i dem med hjulet over den delte bryteren). Sjekk at alle lys er slått av ved avreise.

Ovnen på det store soverommet har for tiden defekt temperaturhendel (glideren er defekt) (derfor skal døren fra kjøkkenet til soverommet stå på gløtt, for å få varme inn i soverommet).

Trengst ekstra varme, kan den lille vifteovnen brukes en kort stund (må ikke stå påslått hele tiden/fast). Vifteovnen står lagret på lagerrommet ved kjøkkenet, for tiden til venstre innenfor døren. Vifteovnen her én bryter for 650 Watt, én bryter (sammen med 650-bryteren) for 1300 W, og én bryter for viften i ovnen/luftstrømmen ut av ovnen. Og den har På/Av-bryter. La vifteovnen stå lagret på lagerrommet når den ikke er i bruk.

Den nye TV’en:

Husk at hele kabelen med samlekontakten for ruterboksen og selve TV-apparatet skal vere frakoplet veggen ved ankomst; den koples så til kontakten i veggen ved ankomst; og den koples fra igjen fra veggen ved avreise. (Da skal det ikke være noe kontrollys synlig verken på Tven eller på ruteren.)

Det er (som før) to fjernkontroller (på stuebordet): Den største fjernkontrollen har grønn På/Av-knapp oppe til høyre; den skrur selve TV-apparatet På/Av. – Den minste/smaleste fjernkontrollen har På/Av-knappen oppe til venstre; denne skrur ruteren På/Av. Det er denne fjernkontrollen som styrer programoversikten, svitjsingen fra kanal til kanal, osv. NB: Når TVen er slått på, og når ruteren er slått på, trykker du på 1-knappen på ruter-fjernkontrollen; da kommer NRK1 opp (og så kan m,an velge de andre kanalene vi har etter ønske.

Volumregulering finnes på begge fjernkontrollene.